CELEX: 32020D1008
Language: lv
Date: 2020-07-09 00:00:00
Title: Padomes Īstenošanas lēmums (ES) 2020/1008 (2020. gada 9. jūlijs), ar kuru groza Īstenošanas lēmumu (ES) 2018/1696 par darbības noteikumiem atlases komitejai, kas paredzēta Regulas (ES) 2017/1939 14. panta 3. punktā

10.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  LI 221/1
               
            
         PADOMES ĪSTENOŠANAS LĒMUMS (ES) 2020/1008
         (2020. gada 9. jūlijs),
         ar kuru groza Īstenošanas lēmumu (ES) 2018/1696 par darbības noteikumiem atlases komitejai, kas paredzēta Regulas (ES) 2017/1939 14. panta 3. punktā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) 2017/1939 (2017. gada 12. oktobris), ar ko īsteno ciešāku sadarbību Eiropas Prokuratūras (EPPO) (1) izveidei, un jo īpaši tās 14. panta 3. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Eiropas Prokuratūra tika izveidota, lai veiktu izmeklēšanu un kriminālvajāšanu un celtu apsūdzību pret tādu noziedzīgu nodarījumu izdarītājiem un līdzdalībniekiem, kas skar Savienības finanšu intereses.
                  
               
                     (2)
                  
                  
                     Regulā (ES) 2017/1939 noteikts, ka pēc tam, kad no minētās regulas 14. panta 3. punktā norādītās atlases komitejas ir saņemts motivētais atzinums, Padomei no trim kvalificētiem kandidātiem, kurus izvirzījusi katra dalībvalsts, ir jāizraugās un jāieceļ katrs Eiropas prokurors.
                  
               
                     (3)
                  
                  
                     To Eiropas prokuroru, kuri kopā ar Eiropas galveno prokuroru veido EPPO kolēģiju, atlase un iecelšana ir EPPO izveides priekšnoteikums.
                  
               
                     (4)
                  
                  
                     Padome 2018. gada 13. jūlijā pieņēma Īstenošanas lēmumu (ES) 2018/1696 (2) par darbības noteikumiem atlases komitejai (“darbības noteikumi”), kas paredzēta 14. panta 3. punktā Regulā (ES) 2017/1939.
                  
               
                     (5)
                  
                  
                     Darbības noteikumu VI noteikuma 2. punkts paredz, ka pēc kandidatūru nomināciju saņemšanas atlases komitejai jāizskata pieteikumi attiecībā uz prasībām, kas noteiktas Regulas (ES) 2017/1939 16. panta 1. punktā. Atlases komitejai jāuzklausa izvirzītos kandidātus. Uzklausīšanai jānotiek klātienē. Ja izvirzītais kandidāts pirms uzklausīšanas savu kandidatūru atsauc, atlases komitejai ar sekretariāta starpniecību attiecīgajai dalībvalstij jālūdz izvirzīt jaunu kandidātu.
                  
               
                     (6)
                  
                  
                     Darbības noteikumu VII noteikuma 2. punkts nosaka ka atlases komitejai, pamatojoties uz pārskatīšanas un uzklausīšanas laikā gūtajiem konstatējumiem, ir jāsniedz atzinums par kandidātu kvalifikāciju Eiropas prokurora pienākumu veikšanai, un skaidri jānorāda, vai kandidāts atbilst Regulas (ES) 2017/1939 16. panta 1. punktā izklāstītajiem nosacījumiem. Atlases komitejai ir jāsniedz sava atzinuma pamatojums. Ja izvirzītie kandidāti neatbilst Regulas (ES) 2017/1939 16. panta 1. punktā paredzētajiem nosacījumiem, tas pats nosacījums paredz, ka atlases komiteja ar sekretariāta starpniecību attiecīgajai dalībvalstij lūdz izvirzīt atbilstošu skaitu jaunu kandidātu.
                  
               
                     (7)
                  
                  
                     Atkāpjoties no darbības noteikumu VI noteikuma 2. punkta otrās daļas un darbības noteikumu VII noteikuma 2. punkta otrās daļas, atlases komitejai vajadzētu būt iespējai iesniegt Padomei motivētu atzinumu tikai par diviem atbilstīgiem kandidātiem, ja ir pietiekami pierādīts, ka dalībvalstij, ņemot vērā izņēmuma apstākļus minētajā dalībvalstī, ir objektīvi neiespējami saprātīgā laikposmā atrast trešo atbilstīgo kandidātu, neraugoties uz ieguldītām visām nepieciešamajām pūlēm, lai to panāktu. Atlases komitejai būtu jāizmanto šī iespēja tikai, ja kandidāts savu kandidatūru atsauc vai ja atlases komiteja atzinusi viņu par nepiemērotu, un ja minētā dalībvalsts pirms tam vismaz vienu reizi jau ir nominējusi jaunu kandidātu saskaņā ar VI noteikuma 2. punktu vai VII noteikuma 2. punktu. Šādā situācijā atlases komitejai būtu jāvar iesniegt Padomei savu atzinumu par diviem atbilstīgiem kandidātiem un Padomei būtu jāvar pāriet pie iecelšanas amatā, pamatojoties uz sarakstu, kurā ir tikai divi atbilstīgi kandidāti.
                  
               
                     (8)
                  
                  
                     Tāpēc Īstenošanas lēmums (ES) 2018/1696 būtu attiecīgi jāgroza.
                  
               
                     (9)
                  
                  
                     Lai nodrošinātu EPPO darbības savlaicīgu sākšanu, šim lēmumam būtu jāstājas spēkā nākamajā dienā pēc tā publicēšanas,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma (ES) 2018/1696 VII noteikuma 2. punktā pēc otrās daļas iekļauj šādu daļu:
            
               “Atkāpjoties no šā punkta otrās daļas un VI noteikuma 2. punkta otrās daļas, ja ir pietiekami pierādīts, ka dalībvalstij, ņemot vērā izņēmuma apstākļus minētajā dalībvalstī, ir objektīvi neiespējami saprātīgā laikposmā atrast trešo atbilstīgo kandidātu, neraugoties uz ieguldītajām visām nepieciešamajām pūlēm, lai to panāktu, atlases komiteja, pēc apspriešanās ar attiecīgo dalībvalsti un sniedzot pietiekamu pamatojumu, var sniegt Padomei motivētu atzinumu par tikai diviem atbilstīgiem kandidātiem.”
            
         
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2020. gada 9. jūlijā
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  OV L 283, 31.10.2017., 1. lpp.
         
         
            (2)  Padomes Īstenošanas lēmums (ES) 2018/1696 (2018. gada 13. jūlijs) par darbības noteikumiem atlases komitejai, kas paredzēta 14. panta 3. punktā Regulā (ES) 2017/1939, ar ko īsteno ciešāku sadarbību Eiropas Prokuratūras (EPPO) izveidē (OV L 282, 12.11.2018., 8. lpp.).